# Rosângela Lula da Silva

Rosângela Lula da Silva (União da Vitória, 27 d'agost de 1966) és una sociòloga brasilera afiliada al Partido dos Trabalhadores. És l'actual primera dama del Brasil com a tercera esposa del president Luiz Inácio Lula da Silva.
Rosângela va néixer el 27 d'agost de 1966 a União da Vitória, estat de Paranà. Durant la seva infantesa es va traslladar a Curitiba. Silva es va unir al Partit dels Treballadors el 1983. L'any 1990 va matricular-se en el grau de Ciències Socials a la Universitat Federal de Paranà i es va especialitzar en Història en la mateixa institució.
Janja, com és coneguda, va ser contractada per Itaipu Binacional. A la central hidroelèctrica, va ser ajudant de la directora general i coordinadora de programes de suport al desenvolupament sostenible. Entre 2012 i 2016, Rosângela va ser assessora de comunicació i afers institucionals a Eletrobras, a Rio de Janeiro. El 2016, va tornar a Itaipu, on s'hi va estar fins al 2020, quan va sortir definitivament de l'empresa.
Janja i Lula da Silva van començar a sortir el 2018. Quan l'expresident va ser detingut i empresonat, Janja va visitar-lo sovint al centre penitenciari. Lula va ser alliberat el 8 de novembre de 2019, per manca de proves, i poc després la parella va anunciar el seu compromís. Es van casar oficialment el 18 de maig de 2022 a São Paulo, en una cerimònia celebrada pel bisbe Angélico Sândalo Bernardino.
En un acte de campanya, Rosângela va dir que tenia intenció de «resignificar» el paper de primera dada, prioritzant la seva presència en actes realitzats entorn de la dona, com la violència domèstica o l'exclusió social.

## Referències

* ↑ Santiago, Abinoan. «Socióloga, feminista e flamenguis: saiba mais sobre Janja, noiva de Lula» (en portuguès). UOL Universa, 17-05-2022. [Consulta: 19 maig 2022].
* ↑ «Lula casa nesta quarta-feira (18): saiba quem é Janja, noiva do ex-presidente» (en portuguès). Isto É Dinheiro, 17-05-2022. [Consulta: 19 maig 2022].
* 1 2 Oliveira, Wesley. «Quem é Janja e qual o papel da futura esposa de Lula na campanha do petista» (en portuguès). Gazeta do Povo, 17-05-2022. [Consulta: 19 maig 2022].
* ↑ «Destaque na moda nacional, Helô Rocha fará vestido de Janja, noiva do ex-presidente Lula» (en portuguès). O Globo, 17-05-2022. [Consulta: 19 maig 2022].
* ↑ Azevedo, Victoria. «Janja se casa com Lula nesta quarta e avança em núcleo de campanha do PT» (en portuguès). Folha de S. Paulo, 18-05-2022. [Consulta: 19 maig 2022].
* ↑ Bergamo, Mônica. «Casamento de Lula e Janja é divulgado em proclamas de jornal do ABC» (en portuguès). Folha de S. Paulo, 02-05-2022. [Consulta: 19 maig 2022].
* 1 2 «Quem é Rosângela Silva, a Janja, socióloga e esposa de Lula» (en portuguès). G1, 18-05-2022. [Consulta: 19 maig 2022].
* ↑ Mendonça, Ana Carolina. «Conheça Janja, a namorada de Lula, com quem ele vai se casar» (en portuguès). Correio Braziliense, 08-11-2019. [Consulta: 19 maig 2022].
* ↑ «Lula se casa com Janja em SP: FOTOS» (en portuguès). G1, 18-05-2022. [Consulta: 19 maig 2022].
* ↑ «Bispo de Blumenau fez o casamento de Lula» (en portuguès brasiler). Diarinho, 18-05-2022.
* ↑ «Quem é Janja Lula da Silva, a nova primeira-dama do Brasil» (en portuguès brasiler). Revista Exame, 30-10-2022. [Consulta: 2 novembre 2022].
* ↑ «‘Janja’, la socióloga, feminista y activista que cautivó a Lula enamorándose “como si tuviera 20 años”» (en castellà). El Plural, 30-10-2022. [Consulta: 2 novembre 2022].